stanford-oval/wikipedia huggingface dataset:
Yield

| Yield Pearl Jam |
| --- | --- | --- |

Studioalbumin tiedot
 Äänitetty : helmikuu 1997 - syyskuu 1997 Studio Lithossa ja Studio X:ssä, Seattlessa, Washingtonissa; Southern Tracks Recording and Dopplerissa, Atlantassa, Georgiassa
 Julkaistu: 3. helmikuuta 1998
 Tuottaja(t): Brendan O'Brien, Pearl Jam
 Tyylilaji: Alternative rock
 Kesto: 48.37
 Levy-yhtiö: Epic Records
Pearl Jamin muut julkaisut
| No Code 1996 | Yield 1998 | Live on Two Legs 1998 |
Singlet albumilta Yield
 ”Given to Fly” Julkaistu: 22. joulukuuta 1997  ”Wishlist” Julkaistu: 5. toukokuuta 1998
Yield on yhdysvaltalaisen rock-yhtyeen Pearl Jamin vuonna 1998 julkaistun studioalbumin nimi. Vaikka albumi ei ollut edellisten albumien tapaan suuri myyntimenestys, on albumi kuitenkin hyvin suosittu fanien joukossa.
Kappalelista

Brain of J. – 2.59 (säv. McCready, Vedder)
Faithfull – 4.18 (säv. McCready, Vedder)
No Way – 4.19 (säv. Gossard)
Given to Fly – 4.01 (säv. McCready, Vedder)
Wishlist – 3.26 (säv. Vedder)
Pilate – 3.00 (säv. Ament)
Do the Evolution – 3.54 (säv. Gossard, Vedder)
● – 1.06 (säv. Irons)
MFC – 2.27 (säv. Vedder)
Low Light – 3.46 (säv. Ament)
In Hiding – 5.00 (säv. Gossard, Vedder)
Push Me, Pull Me – 2.28 (säv. Ament, Vedder)
All Those Yesterdays – 7.47 ( säv. Gossard )
Sisältää piilotetun raidan "Hummus"
Listasijoitukset > Albumi

| Vuosi | Lista | Sijoitus |
| --- | --- | --- |
| 1998 | Australian albumilista | 1 |
| 1998 | Uuden-Seelannin albumilista | 1 |
| 1998 | The Billboard 200 | 2 |
| 1998 | Kanadan albumilista | 2 |
| 1998 | Saksan albumilista | 4 |
| 1998 | Yhdistyneen kuningaskunnan albumilista | 7 |
Listasijoitukset > Singlet

| Vuosi | Single | Lista | Sijoitus |
| --- | --- | --- | --- |
| 1998 | "Given to Fly" | Kanadan singlelista | 2 |
| 1998 | "Given to Fly" | Uuden-Seelannin singlelista | 12 |
| 1998 | "Given to Fly" | UK Singles Chart | 12 |
| 1998 | "Given to Fly" | Australian singlelista | 13 |
| 1998 | "Given to Fly" | Irlannin singlelista | 18 |
| 1998 | "Given to Fly" | US The Billboard Hot 100 | 21 |
| 1998 | "Given to Fly" | US Mainstream Rock Tracks | 1 |
| 1998 | "Given to Fly" | US Modern Rock Tracks | 3 |
| 1998 | "Given to Fly" | Saksan singlelista | 67 |
| 1998 | "Wishlist" | Kanadan singlelista | 7 |
| 1998 | "Wishlist" | UK Singles Chart | 30 |
| 1998 | "Wishlist" | US The Billboard Hot 100 | 47 |
| 1998 | "Wishlist" | US Mainstream Rock Tracks | 6 |
| 1998 | "Wishlist" | US Modern Rock Tracks | 6 |
| 1998 | "Wishlist" | US Adult Top 40 | 39 |
| 1998 | "Wishlist" | Australian singlelista | 48 |
| 1998 | "In Hiding" | US Modern Rock Tracks | 13 |
| 1998 | "In Hiding" | US Mainstream Rock Tracks | 14 |
| 1998 | "Do the Evolution" | US Modern Rock Tracks | 33 |
| 1998 | "Do the Evolution" | US Mainstream Rock Tracks | 40 |
Kokoonpano

Mike McCready – kitara
Stone Gossard – kitara
Eddie Vedder – laulu, kitara
Jeff Ament – basso
Jack Irons – rummut
Brendan O'Brien, Pearl Jam – tuottaminen
Brendan O'Brien – miksaus
Nick DiDia – miksaus kappaleessa "Push Me, Pull Me"
Nick DiDia – äänitys
Matt Bayles – tekniikka
Rodney Mills' Masterhouse – masterointi
Carpenter Newton – konsepti
Jeff Ament, Jerry Gay, Greg Montijo – valokuvaus
Yibna

| Yibna |
| --- | --- |

 Kartta 1940-luvulta.
 Yibna
 Koordinaatit: 31°51′58″N, 34°44′47″E 
Valtio:  Palestiinan mandaattialue
Piirikunta:  Ramla
Hylätty:  kesäkuu 1948
Hallinto:  
 – Asutustyyppi:  kylä
Väkiluku (1944/1945):  5 420
Infobox OKVirheellinen NIMI-arvo: 
Yibna (arab. يبنا‎, Yibnā) on entinen palestiinalainen kylä nykyisessä Israelissa lähellä nykyistä Yavnen kaupunkia. Historiallisesti paikka on muodostanut eri aikoina huomattavan paikallisen keskuksen. Kylä hylättiin Israelin itsenäisyyssodan aikana kesäkuussa 1948.
Maantiede

Yibna sijaitsi nykyisen Israelin rannikkotasangolla noin 7,5 kilometriä Välimeren rannikosta sisämaahan. Matkaa Ramlaan oli noin 15 kilometriä. Yibna oli tärkeiden kulkureittien varrella. Sen kautta meni esimerkiksi Etelä- ja Keski-Palestiinan yhdistänyt reitti. Kaupungissa oli Gazan ja Lodin välisen rautatien asema ja Gazasta Jaffaan kulkenut maantie poikkesi Yibnan kautta.
Historia > Muinainen historia ja antiikki

Yibnan vanha historia tunnetaan suhteellisen hyvin. Yibna on liitetty Raamatun Vanhan testamentin Jabnen kaupunkiin. Paikka mainitaan 2. aikakirjassa (26:6-8) ilmeisesti filistealaisena kaupunkina.
Hellenistisellä kaudella paikka oli oman alueensa hallinnollinen ja sotilaallinen keskus. Hellenististen hallitsijoiden jälkeen kaupunki päätyi alueen hasmonealaisille hallitsijoille. Joissakin lähteissä heidän viitataan tuhonneen kauungin, mutta selvyyttä tästä ei ole. He hallitsivat joka tapauksessa paikkaa roomalaisten saapuessa alueelle vuonna 63 eaa.
Roomalaiset nimittivät kaupunkia Jamniaksi tai Iamniaksi. Roomalainen Syyrian kuvernööri Gabinius määräsi sen jälleenrakennuksen. Keisari Augustuksen valtakaudella paikka annettiin Rooman vasallihallitsija Herodekselle. Kaupunki kukoisti ja sen satama ohitti merkityksessään Jaffan vahemman sataman. Kun roomalaiset hävittivät Jerusalemin vuonna 70 jaa. juutalaiset siirsivät uskonnollisen neuvostonsa eli sanhedrin Yibnaan.
Historia > Islam

Arabit valtasivat Palestiinan Amr ibn al-Asin (k. 663 jaa.) johdolla. Seuranneesta varhaisesta islamilaisesta kaudesta tiedetään vain vähän. Se mainitaan arabimaantieteilijöiden teoksissa yhtenä alueen muinaisista kaupungeista. Yaqubi mainitsee, että sen asukkat olivat samarialaisia. Yaqut al-Hamawi mainitsee sen olevan pikkukaupunki lähellä Ramlaa.
Ristiretkien aikana Yibnassa käytiin useita taisteluja. Esimerkiksi vuonna 1123 ristiretkeläiset ottivat siellä voiton fatimideista. Ristiretkeläiset kehittivät paikasta puolustuksensa tukikohtaa ja vuonna 1141 paikalle rakennettiin linna. Ristiretkeläiset menettivät paikan muslimeille Hattinin taistelun jälkeen vuonna 1187. Myöhemmin aluetta hallitsivat Egyptin mamelukit.
Historia > Osmanit ja britit

Mamelukkivaltaa alueella seurasi Osmanien valtakunta. Vuonna 1596 Yibna oli heidän virallisissa asiakirjoissaan kylä Gazan nahiya-alueella ja sen asukasluku oli 710. Paikalliset maksoivat veroja erillaisina viljelytuotteina, vuohina ja mehiläispesinä. Yhdysvaltalainen lähetyssaarnaaja William Thomson vieraili Yibnassa vuonna 1834 ja kuvaili paikkaa kyläksi kukkulalla, jonka noin 3 000 asukasta saivat elantonsa maataloudesta.
1800-luvun lopussa Yibna oli suurehko kylä, joka käsitti neljä pääkatua. Sen asukkaat olivat muslimeja. Seuraavan vuosisadan puolella alue oli osa brittien Palestiinan mandaattialuetta. Kylään oli perustettu kaksi peruskoulua. Paikalliset viljelivät etenkin sitrushedelmiä. Vuonna 1944/1945 Yibnan asukasluku oli 5 420. Heidän lisäkseen sen ympäristössä asui 1 500 paimentolaista.
Historia > Israel

Israelin itsenäisyyssodassa Yibnasta tuli israelilaisten ja egyptiläisten joukkojen taistelujen kohde. Egyptiläiset etujoukot olivat saapuneet kaupunkiin 1. kesäkuuta, mutta israelilaiset valtasivat sen 4. kesäkuuta osana operaatio Barakia. Taistelu oli lyhyt ja asukkaat olivat paenneet. Egyptiläiset yrittivät vielä jälleenvallata kylän, joka kuitenkin lopulta säilyi israelilaisten käsissä. Taistelujen yksityiskohdat vaihtelevat kuitenkin huomattavasti aikalaislähteissä. Valtaus mahdollisti kuitenkin israelilaisten valvoa strategisesti tärkeää rannikkotietä.
Hylätyn kylän maille perustettiin useita juutalaisia asutuksia. Näitä olivat esimerkiksi Yavne, Kefar Aviv ja Tzofiyya. Vanhan kylän läpi rakennettiin rautatie.
Vanhan kylän joitakin rakennuksia on edelleen jäljellä. Niihin lukeutuu esimerkiksi huonokuntoinen moskeija ja minareetti. Joihinkin kylän taloihin asettui uusia asukkaita.
Madaban kartassa.
Vanha silta.
Porton polytekninen opisto

Porton polytekninen opisto (port. Instituto Politécnico do Porto) on yksi Portugalin suurimmista polyteknisistä opistoista. Se perustettiin vuonna 1985 Porton kaupunkiin. Vuosina 2003-2004 opistossa opiskeli noin 15 000 oppilasta ja siellä oli noin 1000 opettajaa. Opiston historian voi kuitenkin katsoa alkaneen jo 1952.
Grazalema

| Grazalema |
| --- | --- |

 lippu:  vaakuna
 Grazalema
 Koordinaatit: 36°46′0″N, 5°22′0″W 
Valtio:  Espanja
Itsehallintoalue:  Andalusia
Maakunta:  Cádiz
Hallinto:  
 – Hallinnon tyyppi:  Kunta
Pinta-ala:  
 – Kokonaispinta-ala:  122,41 km²
Korkeus:  812 m
Väkiluku (2015):  2 165
 
 http://www.grazalema.es/ 
Infobox OKVirheellinen NIMI-arvo: 
Grazalema on kunta Cádizin maakunnassa Etelä-Espanjassa. Cádiziin on matkaa  noin 140 km. Grazaleman väkiluku on noin 2100 (2015).
Grazalema on yksi niistä 19 kunnasta, jotka muodostavat Valkoisten kylien reitin (esp. Ruta de los pueblos blancos).
Kuvia

Plaza del ayuntamiento
Ermita del Calvario de Grazalema
Aiheesta muualla

Kuvia tai muita tiedostoja aiheesta Grazalema Wikimedia Commonsissa
Portorium

Portorium (lat. portorium, satamatulli) oli antiikin aikainen tulli, jota alun perin kannettiin satamissa sekä tuotavista että vietävistä kauppatavaroista. Rooman valtakunnan sisäiset tullit olivat alhaisia yleensä vain 2,5 %, mutta valtakunnanrajalla ne saattoivat olla jopa 25 %. Italian alueelta tullit kumottiin 60 eaa., mutta Julius Caesar sääti valtakaudellaan tuontitullin ulkopuolisille kauppatavaroille. Keisariajalla valtio oli jaettu tullialueisiin, joiden rajoilla portoriumia kerättiin.
Piero Sodano

Barbasio ja Sodano vuonna 1972 Lancia Fulvialla.
Piero Sodano (s. 3. heinäkuuta 1946) on italialainen entinen rallin kartanlukija.
Ura

Sodano aloitti uransa jo vuonna 1967 toimimalla mm. Bruno Ferrarisin kartanlukijana Italiassa ajetuissa rallin EM-sarjan kilpailuissa. Vuosina 1971 ja 1972 hän kiersi EM-sarjaa maanmiehensä Sergio Barbasion kartanlukijana.
Kaudella 1973 FIA lanseerasi automerkkien MM-sarjan ja Sodano osallistui Lancian tiimissä kartanlukijana kolmeen ralliin. Monte Carlossa hän toimi Simo Lampisen kartanlukijana, Ruotsin rallissa kuljettajana oli Ove Andersson ja Sanremossa jälleen Simo Lampinen. Seuraavana kahtena vuonna Sodano oli kartanlukijana MM- ja EM-ralleissa pääsääntöisesti Barbasiolle ja Mauro Pregliascolle. Vuoden 1975 RAC-rallissa Sodano istui kolmannen ja viimeisen kerran Simo Lampisen kartanlukijana.
Vuosina 1977 ja 1978 Sodanon pääasiallinen pari oli italialainen rallilegenda Sandro Munari. Viimeisen MM-rallinsa Sodano ajoi Sandro Munarin kanssa Keniassa vuonna 1981.
Kaikkiaan Sodano työskenteli kartanlukijana 21 MM-osakilpailussa. Voittoja ei kertynyt hänelle, mutta Sodano pääsi kahdesti palkintokorokkeelle Sandro Munarin kartanlukijana.
160-luku eaa.

| --- | --- |
Vuosisadat: 200-luku eaa. · 100-luku eaa. · Ensimmäinen vuosisata eaa.
Vuosikymmenet: 200-luku eaa. · 190-luku eaa. · 180-luku eaa. · 170-luku eaa. · 160-luku eaa. · 150-luku eaa. · 140-luku eaa. · 130-luku eaa. · 120-luku eaa. · 110-luku eaa. · 100-luku eaa. · 90-luku eaa.
Vuodet: 200 eaa. · 199 eaa. · 198 eaa. · 197 eaa. · 196 eaa. · 195 eaa. · 194 eaa. · 193 eaa. · 192 eaa. · 191 eaa. · 190 eaa. · 189 eaa. · 188 eaa. · 187 eaa. · 186 eaa. · 185 eaa. · 184 eaa. · 183 eaa. · 182 eaa. · 181 eaa. · 180 eaa. · 179 eaa. · 178 eaa. · 177 eaa. · 176 eaa. · 175 eaa. · 174 eaa. · 173 eaa. · 172 eaa. · 171 eaa. · 170 eaa. · 169 eaa. · 168 eaa. · 167 eaa. · 166 eaa. · 165 eaa. · 164 eaa. · 163 eaa. · 162 eaa. · 161 eaa. · 160 eaa. · 159 eaa. · 158 eaa. · 157 eaa. · 156 eaa. · 155 eaa. · 154 eaa. · 153 eaa. · 152 eaa. · 151 eaa. · 150 eaa. · 149 eaa. · 148 eaa. · 147 eaa. · 146 eaa. · 145 eaa. · 144 eaa. · 143 eaa. · 142 eaa. · 141 eaa. · 140 eaa. · 139 eaa. · 138 eaa. · 137 eaa. · 136 eaa. · 135 eaa. · 134 eaa. · 133 eaa. · 132 eaa. · 131 eaa. · 130 eaa. · 129 eaa. · 128 eaa. · 127 eaa. · 126 eaa. · 125 eaa. · 124 eaa. · 123 eaa. · 122 eaa. · 121 eaa. · 120 eaa. · 119 eaa. · 118 eaa. · 117 eaa. · 116 eaa. · 115 eaa. · 114 eaa. · 113 eaa. · 112 eaa. · 111 eaa. · 110 eaa. · 109 eaa. · 108 eaa. · 107 eaa. · 106 eaa. · 105 eaa. · 104 eaa. · 103 eaa. · 102 eaa. · 101 eaa. · 100 eaa. · 99 eaa.
Tapahtui vuosikymmenen aikana

Tanak-tekstikokoelman nuorin osa, Danielin kirja valmistui
Porton kansallinen orkesteri

Porton kansallinen orkesteri (port. Orquestra Nacional do Porto) on Porton kaupungissa Portugalissa toimiva sinfoniaorkesteri. Sen juuret ovat vuonna 1947 perustetussa Porton musiikkikonservatorion sinfoniaorkesterissa. Orkesteri syntyi nykyisellään syyskuussa 1997.
Porton kansallisen orkesterin ylikapellimestarina toimii Robin Ticciati.
Aiheesta muualla

Tietoa orkesterista, mm. historia ja kokoonpano (Arkistoitu – Internet Archive) (portugaliksi)
Piero Scotti

| Piero Scotti |
| --- | --- |

Henkilötiedot
Kansalaisuus:   Italia
Formula 1 -ura
Aktiivivuodet:  1956
Talli(t):  Connaught (yksityisesti)
Kilpailuja:  1
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Belgian Grand Prix 1956
Viimeinen kilpailu:  Belgian Grand Prix 1956
Piero Scotti (11. marraskuuta 1909 – 14. helmikuuta 1976) oli italialainen Formula 1 -kuljettaja. Hän osallistui vain yhteen Grand Prix -kilpailuun, jonka keskeytti, eikä onnistunut keräämään yhtään MM-pistettä.
Formula 1 -tulokset

| Vuosi | Talli | 1 | 2 | 3 | 4 | 5 | 6 | 7 | 8 | Talli | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- |
| 1956 | Connaught | ARG  | MON  | INDY  | BEL Kesk. | FRA  | GBR  | GER  | ITA  | Connaught | - | 0 |
Polyetoksyloitu talialkyyliamiini

Polyetoksyloidun talialkyyliamiinin yleinen rakenne.
Polyetoksyloitu talialkyyliamiini eli POEA on rikkakasvimyrkkyjen kuten glyfosaatin kanssa käytettävä pinta-aktiivinen apuaine. Aine on huomattavasti myrkyllisempää kuin itse glyfosaatti.
409

| --- | --- |
Vuosisadat: 200-luku · 300-luku · 400-luku · 500-luku · 600-luku
Vuosikymmenet: 390-luku · 400-luku · 410-luku · 420-luku · 430-luku · 440-luku 450-luku · 460-luku · 470-luku · 480-luku · 490-luku · 500-luku
Vuodet: 390 · 391 · 392 · 393 · 394 · 395 · 396 · 397 · 398 · 399 400 · 401 · 402 · 403 · 404 · 405 · 406 · 407 · 408 · 409 410 · 411 · 412 · 413 · 414 · 415 · 416 · 417 · 418 · 419 420 · 421 · 422 · 423 · 424 · 425 · 426 · 427 · 428 · 429 430 · 431 · 432 · 433 · 434 · 435 · 436 · 437 · 438 · 439 440 · 441 · 442 · 443 · 444 · 445 · 446 · 447 · 448 · 449 450 · 451 · 452 · 453 · 454 · 455 · 456 · 457 · 458 · 459 460 · 461 · 462 · 463 · 464 · 465 · 466 · 467 · 468 · 469 470 · 471 · 472 · 473 · 474 · 475 · 476 · 477 · 478 · 479 480 · 481 · 482 · 483 · 484 · 485 · 486 · 487 · 488 · 489 490 · 491 · 492 · 493 · 494 · 495 · 496 · 497 · 498 · 499 500 · 501 · 502 · 503 · 504 · 505 · 506 · 507 · 508 · 509
Tapahtumia

Vandaalit siirtyvät Gunderikin johdolla Espanjaan.
160-luku

| --- | --- |
Vuosisadat: I vuosisata eaa. · I vuosisata · 100-luku · 200-luku · 300-luku
Vuosikymmenet: 90-luku · 100-luku · 110-luku · 120-luku · 130-luku · 140-luku 150-luku · 160-luku · 170-luku · 180-luku · 190-luku · 200-luku
Vuodet: 90 · 91 · 92 · 93 · 94 · 95 · 96 · 97 · 98 · 99 100 · 101 · 102 · 103 · 104 · 105 · 106 · 107 · 108 · 109 110 · 111 · 112 · 113 · 114 · 115 · 116 · 117 · 118 · 119 120 · 121 · 122 · 123 · 124 · 125 · 126 · 127 · 128 · 129 130 · 131 · 132 · 133 · 134 · 135 · 136 · 137 · 138 · 139 140 · 141 · 142 · 143 · 144 · 145 · 146 · 147 · 148 · 149 150 · 151 · 152 · 153 · 154 · 155 · 156 · 157 · 158 · 159 160 · 161 · 162 · 163 · 164 · 165 · 166 · 167 · 168 · 169 170 · 171 · 172 · 173 · 174 · 175 · 176 · 177 · 178 · 179 180 · 181 · 182 · 183 · 184 · 185 · 186 · 187 · 188 · 189 190 · 191 · 192 · 193 · 194 · 195 · 196 · 197 · 198 · 199 200 · 201 · 202 · 203 · 204 · 205 · 206 · 207 · 208 · 209
Tapahtui vuosikymmenen aikana

Justinus Marttyyri teloitettiin Roomassa
Merkittäviä henkilöitä

Marcus Aurelius, Rooman keisari
Lucius Verus, Rooman keisari
Pohjois-Savon elinkeino-, liikenne- ja ympäristökeskus

| Pohjois-Savon elinkeino-, liikenne- ja ympäristökeskus |
| --- | --- |

 sijainti 
Toimialueen maakunnat:  Pohjois-Savo Etelä-Savo, Pohjois-Karjala (liik. ja infr.)
Päätoimipaikka:  Kuopio
Muut toimipaikat:  Joensuu Mikkeli (liik. ja infr.)
Ylijohtaja:  Tommi Huttunen
Vuosibudjetti:  7,5 milj. € (2020)
Pohjois-Savon elinkeino-, liikenne- ja ympäristökeskus (ruots. Närings-, trafik- och miljöcentralen i Norra Savolax) on yksi Suomen 15:stä ja samalla 9:stä kaikkien kolmen vastuualueen elinkeino-, liikenne- ja ympäristökeskuksesta. Sen toimialueeseen kuuluu Pohjois-Savo sekä liikenne- ja infrastruktuuriasioiden osalta myös Etelä-Savo ja Pohjois-Karjala. Päätoimipaikkana on Kuopio sekä muut toimipaikat Joensuussa ja Mikkelissä (liikenne- ja infrastruktuuriasiat).
Pohjois-Savon ELY-keskus toimii Finnveran kanssa samassa rakennuksessa Kuopionlahden ja Väinölänniemen kaupunkipuiston äärellä osoitteessa Kallanranta 11.
Pohjois-Savon elinkeino-, liikenne- ja ympäristökeskus aloitti toimintansa vuonna 2010. ELY-keskuksen tehtävät muodostuvat entisten Pohjois-Savon TE-keskuksen, Tiehallinnon Savo-Karjalan tiepiirin (Etelä-Savo kuului Kaakkois-Suomen tiepiiriin) ja Pohjois-Savon ympäristökeskuksen tehtävistä.
Ylijohtajat

2010–2019: Kari Virranta
2020–2022: Pasi Patrikainen
2023– Tommi Huttunen
Aiheesta muualla

Pohjois-Savon elinkeino-, liikenne- ja ympäristökeskuksen kotisivut
Pohjois-Savon pelastuslaitos

Pohjois-Savon pelastuslaitoksen tunnus.
Pohjois-Savon pelastuslaitoksen Neulamäen pääpelastusasema, Volttikatu 1 A, Kuopion Neulamäen kaupunginosassa.
Pohjois-Savon pelastuslaitos on yksi Suomen 22:sta aluepelastuslaitoksesta. Se vastaa palo- ja pelastustoimesta Pohjois-Savon maakunnassa.
Pohjois-Savon pelastuslaitoksen päätoimipiste sijaitsee Kuopion Neulamäen kaupunginosassa. Pohjois-Savossa Kuopion keskuspelastusasemalla, Petosen, Itkonniemen, Riistaveden ja Nilsiän pelastusasemilla Kuopiossa sekä Siilinjärven, Leppävirran, Suonenjoen, Lapinlahden, Keiteleen, Iisalmen, Kiuruveden ja Varkauden pelastusasemilla on ympärivuorokautinen päivystys (24/7). Kuopion keskuspelastusasema tunnetaan myös nimellä Neulamäen pelastus- tai paloasema.
Pelastuslaitos syntyi vuonna 2004, kun vastuualueen kunnalliset palolaitokset yhdistettiin. Pohjois-Savon pelastuslaitoksen Neulamäen pelastusaseman yhteydessä on myös palomuseo.
Asemat

Pohjois-Savon pelastuslaitoksen alueella toimii yhteensä 35 palo- ja pelastusasemaa, joihin kuuluu myös muutamia sopimuspalokunta.
10. Keskuspelastusasema (24/7)
11. Petosen pelastusasema (24/7)
12. Itkonniemen pelastusasema (24/7)
13. Karttulan pelastusasema
14. Vehmersalmen pelastusasema
15. Siilinjärven pelastusasema (24/7)
16. Riistaveden pelastusasema (24/7)
17. Maaningan pelastusasema
18. Kuopion VPK
19. Yara Suomi TPK (Siilinjärvi)
40. Varkauden pelastusasema (24/7)
41. Kangaslammin pelastusasema
42. Leppävirran pelastusasema (24/7)
43. Suonenjoen pelastusasema (24/7)
44. Rautalammin pelastusasema
45. Keiteleen pelastusasema (24/7)
46. Pielaveden pelastusasema
47. Vesannon pelastusasema
48. Tervon pelastusasema
49. Stora Enso TPK (Varkaus)
52. Joroisten pelastusasema
60. Iisalmen pelastusasema (24/7)
61. Kiuruveden pelastusasema (24/7)
62. Nilsiän pelastusasema (24/7)
63. Tahkon pelastusasema
64. Juankosken pelastusasema
65. Kaavin pelastusasema
66. Tuusniemen pelastusasema
67. Lapinlahden pelastusasema (24/7)
68. Varpaisjärven pelastusasema
69. Vieremän pelastusasema
71. Sonkajärven pelastusasema
72. Sukevan pelastusasema
73. Rautavaaran pelastusasema
74. Peltosalmen VPK
Vuonna 2022 Kuopioon avautui kolme uutta pelastusasemaa Petosen, Itkonniemen ja Nilsiän pelastusasemat. Kuopion uuden keskuspelastusaseman rakennustyöt aloitettiin syksyllä 2022, ja aseman pitäisi valmistua vuonna 2024. Samana vuonna pitäisi valmistua myös Siilinjärven uusi pelastusasema, jonka rakennustyöt alotettiin kesällä 2022. Pohjois-Savon pelastuslaitos aikoo laajentaa ympärivuorokautista toimintaansa, ja sen vuoksi asemia pitää ehostaa tai rakentaa kokonaan uusia asemia.
Aiheesta muualla

Pohjois-Savon pelastuslaitoksen päätoimipisteen (Neulamäen paloaseman) sijainti Kuopion kartalla (kuopio.fi)
Polyfagi

Atlaskehrääjän (Attacus atlas) toukka on polyfagi joka syö sitruksien sekä muutamien muiden puiden, kuten guavan ja durianin lehtiä.
Polyfagi on useita eri ravintoja käyttävä eliö. Eliö voi joko syödä useita erilaisia kasvilajeja, tai olla esimerkiksi petoeläin jolle kelpaa useat lajit ravinnoksi.
Yieldco

Yieldco on kassavirtaa tuottavia varoja omistava julkisesti noteerattu yritys, joka maksaa osinkoja säännöllisesti. Yieldco-yrityksen listaaminen vapauttaa pääomaa, ja listaamisesta saatavaa pääomaa käytetään uusiutuvan energian projektien rakentamiseen. Yieldco-yritys on pörssiyhtiö, joka voi rahoittaa varojen hankkimisen laskemalla liikkeelle uusia osakkeita tai joukkolainoja. Yieldco ei ole verotus- tai kirjanpitotermi. Yieldco-yritys muistuttaa MLP- ja REIT-yrityksiä.
Historia

Kanadalainen Brookfield Renewable Energy Partners vuodelta 1999 oli ensimmäinen yieldco. NRG Yield oli ensimmäinen yhdysvaltalainen yieldco ja sen listautuminen heinäkuussa 2013 käynnisti yieldco-trendin. Yieldcon avulla pääoman kustannus aleni. Yieldco-idean esitteli vuonna 2013 KeyBanc-pankki, ja avusti NRG Yieldin muodostamisessa. Tämän jälkeen Wall Street omaksui idean ja syntyi buumi.
Vuoden 2015 kesällä yieldco-yritysten arvostukset alkoivat laskea. Heinäkuun lopusta syyskuun puoliväliin yieldcojen osakekurssit laskivat yli 50 prosenttia. Öljyn hinnan lasku ja öljyalalla toimivien MLP-yritysten arvostusten lasku tarttui uusiutuvan energian yieldco-yritysten osakkeisiin. Nouseva korkotaso on uhka yieldco-yritysten tulevaisuudelle. Loppuvuodesta 2015 espanjalainen Abengoa-yritys hakeutui konkurssiin, mutta sen yieldco jäi jäljelle. Abengoa Yieldin kurssilasku vaikutti koko yieldco-sektoriin.
Käyttötarkoitus

Yieldco-yrityksiä käytetään voimalaitosten omistamiseen erityisesti uusiutuvan energian alalla. Yrityksen tulot ovat peräisin voimalaitosten tuottaman sähkön myynnistä. Aurinkoenergiayhtiöt ovat listanneet pörsseihin uusiutuvan energian voimalaitoksia omistavia yieldco-yrityksiä. Tällöin voimalaitoksia rakentava yritys on usein yieldcon sponsorina. Yieldco voi hankkia voimalaitoksia sponsorin lisäksi kolmansilta osapuolilta. On myös sponsorittomia yieldcoja. Yieldco on sponsorinsa rakentamien voimalaitosten ostaja. Yieldco mahdollistaa että vähäriskiset voimalaitokset ovat erillään riskisemmästä projektinkehityksestä, jolloin vähäriskisille voimalaitoksille voidaan saada korkeampi arvostus erillisenä entiteettinä. Toisaalta yieldcon listaaminen pörssiin antaa listaavalle taholle pääomaa projektinkehitykseen.
CAFD ja osingot

Yieldco-yrityksen jakokelpoisista varoista käytetään termiä Cash Available For Distribution (CAFD). Yieldco maksaa 70–90 prosenttia CAFD:stä osinkoina. Loput CAFD:stä yritys uudelleeninvestoi. Yieldcon CAFD:n ja osinkojen on tarkoitus kasvaa ajan kuluessa. Yieldcon maksamat osingot eivät ole tavanomaisen osingonjaon mukaisesti peräisin voitoista. Tappiollinenkin yieldco-yritys voi etenkin varoista tehtävien poistojen ansiosta maksaa osinkoja. Yieldco-yritysten osinkotuotot ovat noin 3–5 prosenttia vuodessa ja osingon kasvunopeus 8–15 prosenttia vuodessa. Yieldco-yrityksistä jotkin ovat hyödyntäneet Incentivized Distribution Rights (IDR) -oikeuksia, jotka oikeuttavat sponsorin/emoyhtiön saamaan suurempia osinkoja, kun osingon kasvattamisessa on onnistuttu listautumisannissa määritellysti. Ensimmäinen IDR-oikeuksia hyödyntänyt yieldco oli NextEra Energy Partners.
Luettelo yieldcoista

NextEra Energy Partners
NRG Yield
Brookfield Renewable Energy Partners
TransAlta Renewables
Pattern Energy Group
Abengoa Yield PLC
Hannon Armstrong Sustainable Infrastructure
TerraForm Power
TerraForm Global
8point3 Energy Partners
Tulevat tai todennäköiset yieldcot

Canadian Solarin yieldco
Jinko Solarin yieldco
Trina Solarin yieldco